Document ID: 32003L0001

Direktiva Komisije 2003/1/ES
z dne 6. januarja 2003
o prilagoditvi Priloge II k Direktivi Sveta 76/768/EGS o približevanju zakonodaj držav članic v zvezi s kozmetičnimi izdelki tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaj držav članic v zvezi s kozmetičnimi izdelki [1], kakor je bila nazadnje spremenjena z Direktivo Komisije 2002/34/ES [2], in zlasti člena 8(2) Direktive,
po posvetovanju z Znanstvenim odborom za kozmetične izdelke in neprehrambne proizvode, ki so namenjeni potrošnikom,
ob upoštevanju naslednjega:
(1) Referenčna številka 419 Priloge II k Direktivi 76/768/EGS, ki vsebuje seznam snovi, ki jih kozmetični izdelki ne smejo vsebovati, se trenutno prilagaja Odločbi Komisije 97/534 z dne 30. julija 1997 o prepovedi uporabe snovi, ki predstavljajo tveganje glede transmisivne spongiformne encefalopatije [3]. Navedena odločba je bila razveljavljena z Odločbo Komisije 2000/418/ES z dne 29. junija 2000 o ureditvi uporabe snovi, ki predstavlja tveganje glede transmisivne spongiformne encefalopatije, in o spremembi Odločbe 94/474/ES [4]. Ob upoštevanju mnenja Znanstvenega odbora za kozmetične izdelke in neprehrambne proizvode, ki so namenjeni potrošnikom (SCCNFP), je primerno referenčno številko 419 Priloge II k Direktivi 76/768/EGS uvrstiti v Uredbo (ES) št. 999/2001 Evropskega parlamenta in Sveta z dne 22. maja 2001 o določitvi pravil za preprečevanje, nadzor in iztrebljenje nekaterih transmisivnih spongiformnih encefalopatij [5], kakor je bila nazadnje spremenjena z Uredbo Komisije (ES) št. 270/2002 [6].
(2) V referenčno številko 419 Priloge II k Direktivi 76/768/EGS je treba vstaviti sklic na določene snovi s tveganjem, kakor so določene v Prilogi V k Uredbi (ES) št. 999/2001.
(3) Iz člena 22(1) Uredbe (ES) št. 999/2001 pa sledi, da se določbe dela A Priloge XI k navedeni uredbi uporabljajo do datuma sprejetja odločbe, po sprejetju te pa se začneta uporabljati člen 8 navedene uredbe in Priloga V k Uredbi. Referenčna številka 419 Priloge II k Direktivi 76/768/EGS pa se mora nanašati tudi na del A Priloge XI k Uredbi (ES) št. 999/2001.
(4) Direktivo 76/768/EGS je treba ustrezno spremeniti.
(5) Glede na posebnosti snovi s tveganjem je primerno, da države članice lahko sprejmejo ukrepe, predvidene v tej direktivi, brez čakanja na določitev končnega datuma.
(6) Ukrepi, predvideni v tej direktivi, so v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju s kozmetičnimi izdelki -
SPREJELA NASLEDNJO DIREKTIVO:
Člen 1
Priloga II k Direktivi 76/768/EGS se spremeni v skladu s Prilogo k tej direktivi.
Člen 2
1. Države članice sprejmejo potrebne ukrepe za zagotovitev, da proizvajalci v Skupnosti ali uvozniki s sedežem v Skupnosti najpozneje od 15. aprila 2003 dalje ne dajejo več v promet kozmetičnih izdelkov, ki niso v skladu s to direktivo.
2. Države članice sprejmejo vse potrebne ukrepe za zagotovitev, da se najpozneje po 15. aprilu 2003 izdelki, navedeni v odstavku 1, ne prodajajo ali ponujajo končnemu uporabniku.
Člen 3
Države članice sprejmejo zakone in druge predpise, potrebne za uskladitev s to direktivo, najpozneje do 15. aprila 2003. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati tretji dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 6. januarja 2003

Labels: 3
15
1